ร้านนี้รู้จักที่แรกก็คงจะเป็นที่สาขาสยามสแควร์ แต่ไม่ค่อยได้ไปกินเท่าไหร่  มากินร้านนี้อีกทีก็เอาตอนที่ทำงานแล้ว โชคดีออฟฟิศอยู่บนถนนพระราม 4 เลยได้มีโอกาสหาร้านกินบนเส้นนี้ซะเยอะ

ผมสังเกตว่าแถวสะพานเหลือง บรรทัดทอง จะไม่มีร้านก๋วยเตี๋ยวเนื้อร้านอื่นเลยแฮะ พอร้านนี้โผล่มาคนก็ไปกินกันเพียบ  ถ้าไปกินไม่กี่คนก็จะสั่งก๋วยเตี๋ยวแยกกันกินอย่างที่ผมไปวันก่อน แต่ถ้าไปเป็นแก๊งค์ใหญ่หน่อยก็จะกินกันแบบเป็นหม้อต้มแล้วสั่งเนื้อสดมาลวกกิน เหมือนกินชาบู

ช่วงกลางวันคนค่อนข้างเยอะ แต่ว่าคนลุกก็เร็วเหมือนกัน ไม่ต้องห่วงว่าจะต้องรอนาน  ข้อเสียอย่างนึงคือ กินแล้วตัวเหม็นกลิ่นเนื้อกลับไป  สาวๆ คงไม่ชอบเท่าไหร่

[เมนูที่สั่ง]
- เส้นเล็กแห้ง ชิ้น สด เอ็น .... แบบแห้งไม่ต้องปรุงเลย ใส่พริกไทยอีกหน่อยนึงกินได้ทันที อร่อย! ... เส้นเล็กลวกมาใช้ได้ ไม่เละ แต่ก็ไม่ถึงกับเหนียวสะใจ

- เส้นเล็กน้ำ ชิ้น เปื่อย เอ็น น้ำซุปอร่อย แต่ไม่ข้นมาก ลูกชิ้นอร่อย

- จริงๆ มีของหวานอย่างอื่น อย่างเช่น ลูกตาล/รากบัวลอยแก้ว/สาคูแคนตาลูปนมสด อยากสั่งรากบัวแต่วันนั้นหมด -_-"  แต่ลูกตาลลอยแก้วก็โอเคครับ

มื้อนี้เสียหายไป 184 บาท อิ่มมมอร่อย

ปล. ผมเห็นพนักงานมีผ้ากันเปื้อนของเว็บ Zabbver ที่บริการส่งอาหารของร้านนี้ด้วย  ใครเกิดอยากทานขึ้นมาก็โทรสั่งได้เลยซะด้วย 